text: Borgmester: Flygtningeindsatsen går ikke ud over danskerne
  02 maj 2016 kl. 18.10
  Borgmester i Aabenraa kommune, Thomas Andresen (V), afviser at kommunens indsats på flygtningeområdet går ud over de danskere, der også mangler et job.
  - Vi kan se i horisonten, at vi kommer til at mangle arbejdskraft, så vi prøver at indtænke al ledig arbejdsplads så godt, vi kan, siger Thomas Andresen til TV SYD.
  Kommentaren kommer efter at virksomheden Elvstrøm Sails har fastansat seks syriske flygtninge. Det er sket som en del af kommunens integrationsindsats - et område, der er sat 11 millioner kroner af til.
  Den store investering i integration af flygtninge har skabt debat på Facebook, hvor blandt andet disse kommentarer understreger, at ikke alle er tilfredse med kommunens prioritering:
  
  Borgmester Thomas Andresen understreger over for TV SYD, at de arbejdsløse danskere ikke skal føle sig oversete.
  - Vi gør en stor indsats for også at indtænke de danske kontanthjælpsmodtagere. Vi vil gerne vise, at vi med en målrettet indsats og konkrete investeringer kan tage hånd om de flygtninge, der kommer til landet, siger han.
  